<classify> SERIKALI imebainisha inatarajia katika matokeo ya kidato cha sita mwakani, shule za serikali si chini ya sita zitakuwa miongoni mwa shule 10 bora na matokeo mazuri zaidi mwaka 2020 katika matokeo ya kidato cha nne.Hayo yalielezwa na Waziri Ofisi ya Rais, Tawala za Mikoa na Serikali za Mitaa, Selemani Jafo alipofungua mafunzo ya Teknolojia ya Habari na MawasilianoTehama hatua ya pili kwa walimu takribani 282 wa shule za msingi na sekondari kutoka mikoa yote 26.Alisema matarajia hayo yanatokana na uwekezaji unaofanywa na serikali katika kurejesha heshima ya shule za serikali.Alisema kwa sasa wako katika hatua ya mwisho ya kukarabati shule 86 kongwe na baada ya hapo watapandisha hadhi shule za sekondari za kata kwa kuziwekea miundombonu yote muhimu.Kwa uwekezaji unaofanywa sasa miaka mitatu ijayo hali itakuwa tofauti, kuna baadhi ya shule binafsi zitafungwa kwa kukosa wanafunzi, zitabaki zile ambazo kweli zimejipanga kielimu ambazo ndizo zitakuwa kipimo kwa shule za serikali, alisema.Akizungumzia mafunzo hayo ambayo yanatolewa kwa ushirikiano wa Tamisemi na Mfuko wa Mawasiliano kwa Wote USCAF, Jafo alisema ili kuweza kupiga hatua kwenye maendeleo ya nchi hususani kufikia Tanzania ya viwanda, suala la Tehama shuleni ni jambo muhimu.Alisema kwa kutambua hilo, ndio maana sera ya elimu ya mwaka 2014 ilitilia mkazo suala la Tehama katika shule za msingi na sekondari.Jafo alitumia fursa hiyo kuwataka maofisa elimu katika wilaya kuhakikisha wanawatumia vizuri walimu hao ili kuweza kufikia lengo la kufundisha Tehama shuleni na kutoa rai kwa USCAF kutoa mafunzo hayo kwa walimu ili wafike 2,000.Pia alizitaka Halmashauri kuhakikisha shule zao zinakuwa na chumba cha kompyuta cha kujifunzia wanafunzi, huku akiiuomba Mfuko wa Mawasiliano kwa wote USCAF kufanya utaratibu wa kutafuta vifaa vya Tehama husani kompyuta kwa shule za sekondari zote na awamu ya pili ije kwa shule za msingi. Mkuu wa Chuo cha Teknolijia ya Habari na Mawasiliano na Sayansi Angavu katika chuo kikuu cha Dodoma UDOM, Profesa Alloyce Mvuma alisema mafunzo hayo yamejikita kuwafundisha walimu hao kwa vitendo ili kuweza kutatua changamoto zozote za kitehama katikashule zao.Mwakilishi wa Mfuko wa Mawasiliano kwa Wote, Albert Richard alisema baada ya kutekeleza mradi wa kugawa vifaa vya Tehama shuleni waliamua kutoa mafunzo kwa walimu.Mwaka jana na mwaka huu tulifanya mafunzo kwa walimu wapatao 578 ambao walipata mafunzo ya awali, tukaona tuwapatie mafunzo zaidi ili wajue vizuri vifaa vya Tehama na kuondokana na adha ya kuwatafuta mafundi pale kompyuta zinapokuwa na matatizo madogo, alisema.Mkurugenzi wa Elimu kutoka Tamisemi, Julius Nestory alisema mafunzo hayo ya siku tano yanatolewa katika vituo viwili ikiwa ni UDOM inayojumuisha walimu kutoka mikoa yote 26 ya Tanzania bara na Taasisi ya Teknolojia ya Dar es Salaam DIT inajumuisha walimu kutoka mikoa mitano ya Zanzibar.  <topic>: KITAIFA 